《龙真行为天章待制林公跋书云秘府右军书一卷有一龙形真字印故作》
宋代·米芾

龙形真字芸香里，伏日道山聊一启。媪来鹅去已千年，莫像痴一收蜡纸。

萧衍老翁食无肉，锦质绣章能独侈。不知劫火付冤家，却误顽仙求令史。

文皇有金无鉴目，赖取穹官齐押尾。徐生小黠辨茅檐，不道天真难力致。

晚薄功名归一戏，一奁尤胜三公贵。牡丹不语人能醉，墨光觉胜朱铅媚。

与身俱生无术治，又染膏肓刘巨济。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。